Tenor

Sejarah

Nama "Tenor" diambil dari bahasa Latin yang bermaksud "menahan". Pada zaman pertengahan (medieval) dan zaman pembaharuan (renaissance) di antara tahun 1250 dan 1500, seorang tenor adalah penyanyi struktur utama (mempertingkatkan melodi muzik dari latar belakang) untuk suara-suara nyanyian dan alatan muzik. Suara-suara nyanyian lain biasanya diukur mengikut gerak suara dan penahanan suara seorang tenor, yang kerapkali disambung dengan nada panjang yang diambil dari melodi "Kantus Firmus"  yang bermaksud nyanyian atau melodi tetap.Sehingga penghujung abad ke-15 pada pengenalan “kontratenor bassus” (penyanyi bes moden) , penyanyi tenor kebiasaannya menyanyikan nada suara yang rendah untuk membantu kumpulan penyanyi mendapat suara nyanyian harmoni lengkap. Pada abad yang sama juga, suara “tenor” menjadi satu suara yang disyorkan untuk penyanyi lelaki bagi bahagian tersebut.

Tenor opera

Penyanyi-penyanyi terkenal opera dari serata dunia termasuklah  Carlo Bergonzi (Itali), Beniamino Gigli (Itali), Georges Thill (Perancis), Jussi Björling (Sweden), Nicolai Gedda (Sweden), José Carreras (Sepanyol), Enrico Caruso (Itali), Plácido Domingo (Sepanyol), Jon Vickers (Kanada), Richard Tucker (Amerika Syarikat), Franco Corelli (Itali), Lauritz Melchior (Denmark), Fritz Wunderlich (Jerman), Luciano Pavarotti (Itali), Juan Diego Florez (Peru), David Hobson (Australia), Mario Del Monaco (Itali), Ignacio Gomez(Chile), Bülent Bezdüz (Turki), Wu Pak Chiu (China), Nicholas Dore (England) dan Rolando Villazon (Mexico).

Tenor di dalam muzik koir

Di dalam nyanyian 4 penyanyi koir, penyanyi tenor ialah yang bersuara ke-dua rendah, di atas suara penyanyi bes dan di bawah suara penyanyi soprano dan penyanyi alto. Lingkungan suara seorang penyanyi tenor koir biasanya tidak sehebat suara penyanyi tenor opera. Sesetengah nyanyian koir tidak memerlukan penyanyi tenornya menggunakan keseluruhan tenaga kuasa suara tenor, walaupun sesetengah koir tetap memerlukan tenor untuk menyanyikan nada B3 ke atas sehingga G4.
Di masa kini dan juga sebelumnya, banyak kumpulan nyanyian koir menghadapi kesukaran mendapat penyanyi yang memiliki suara seorang tenor. Ini adalah kerana ia amatlah sukar untuk lelaki dewasa sebenarnya memiliki suara tinggi yang unik untuk digelar tenor. Kebanyakan lelaki dewasa lebih gemar menyanyikan lagu untuk bahagian bes atau bariton.  Oleh sebab itu, kerapkali penyanyi lelaki yang tidak memiliki suara tenor dilantik untuk memegang bahagian tersebut walaupun suara mereka tidak sampai ke tahap lingkungan suara seorang tenor. Apabila perkara sebegini wujud dalam sesetengah kumpulan koir, kebiasaanya penyanyi alto disuruh menyanyikan bahagian tenor walaupun sesetengah alto yang dipilih juga mempunyai lingkungan suara yang tidak cukup tinggi.

Klasifikasi tenor

Walaupun lingkungan suara adalah ciri utama untuk seseorang diiktiraf sebagai penyanyi tenor, namun ia bukan semudah itu sahaja. Seorang tenor sebenarnya dipilih dari beberapa faktor dari corak vokal termasuklah dari lingkungan suara, kualiti nada, cara kenaikan vokal (untuk naik ke nota tinggi) dan tahap penukaran suara (passaggio) di dalam lingkungan suara mereka. 
Untuk pemilihan tenor koir yang kurang profesional pula, mereka biasanya dipilih berdasarkan suara yang lebih bergetar / nyaring dan mempunyai jalinan atau corak suara (tessitura) yang baik.

Penggunaan lain

Di dalam corak muzik harmoni “Barbershop”, penyanyi tenor digunakan untuk suara yang paling tinggi. Empat suara penyanyi digunakan adalah (dari rendah ke paling tinggi) penyanyi bes, penyanyi bariton, penyanyi utama dan penyanyi tenor. Kebiasaannya penyanyi tenor dalam kumpulan ini menyanyi dengan menggunakan teknik pemalsuan suara (dikenali sebagai falseto dalam bahasa Itali). Istilah tenor di dalam corak muzik “Barbershop” kebiasaan dikaitkan dengan penyanyi kauntertenor sepertimana yang diklasifikasikan di dalam lingkungan suara muzik klasikal untuk mencapai harmoni lengkap sesebuah lagu. Lingkungan suara tenor untuk corak muzik “barbershop ialah, Bb-bawah-tengah C hingga D-atas-tinggi-C (dan menyanyikan oktaf bawah).